
Τροποποίηση της 2141 122 .1.1998 απόφασης «Κανονι¬ 
σμός οικονομικής διοίκησης και διαχείρισης των 


Περιφερειακών Ταμείων Ανάπτυξης». 1 

Δελτίο Τιμών Χρηματιστηρίου Αξιών Αθηνών. 2 


Καθορισμός λεπτομερειών για τη σύνταξη των εκθέ¬ 
σεων (παρ. 1 άρθρου 8 και παρ. 4 άρθρου 10 του Ν. 
2362/1995 ΦΕΚ 247Α) των Γενικών Διευθυντών Φο¬ 
ρολογίας, Φορολογικών Ελέγχων και Τελωνείων 
και Ειδικών Φόρων Κατανάλωσης, που συνυποβάλ¬ 
λονται με τον κρατικό προϋπολογισμό στη Βουλή 


των Ελλήνων. 3 

Παράταση Προθεσμιών. 4 

Ορισμός μελών Επιτροπής Προεκτίμησης Απαλ- 
λοτριουμενών Ακινήτων Νομού Φλώρινας. 5 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρΐθ.9383 (1) 

Τροποποίηση της 2141/22.1.1998 απόφασης «Κανονι¬ 
σμός οικονομικής διοίκησης και διαχείρισης των Περι¬ 
φερειακών Ταμείων Ανάπτυξης». 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις: 

α) Του άρθρου 56 παράγρ. 2 του Ν. 2218/1994 «Ίδρυση 
Νομαρχιακής Αυτοδιοίκησης, τροποποίηση διατάξεων 
γιατηνπρωτοβάθμια αυτοδιοίκηση καιτην περιφέρεια και 
άλλες διατάξεις» (ΦΕΚ 90 Α'). 

β) Του Ν. 1558/1985 (ΦΕΚ 137 Α') και ειδικότερα του άρ¬ 
θρου 29Α, όπως το άρθρο αυτό προστέθηκε με το άρθρο 
27του Ν. 2081/1992 (ΦΕΚ 154 Α'). 

2. Την απόφασή μας αριθ. 2141/22.1.1998 «Κανονισμός 
οικονομικής διοίκησης και διαχείρισης των Περιφερεια¬ 
κών Ταμείων Ανάπτυξης». 

3. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του Κρατικού 
Προϋπολογισμού, αποφασίζουμε: 


Τροποποιούμε την αριθ. 2141/22.1.1998 (ΦΕΚ 78 
Β74.2.1998) απόφασή μας ως ακολούθως: 

α) Το τρίτο εδάφιο του άρθρου 4 αντικαθίσταται ως εξής: 

Υπεύθυνος του Π .ΤΑ για τη χρηματική διαχείριση των 
πιστώσεων του προγράμματος Δημοσίων Επενδύσεων 
(ΣΑΕΠ) είναι ο ορισθείς από τον Πρόεδρο υπόλογος προϊ¬ 
στάμενος του Τμήματος Οικονομικών Υπηρεσιών. 

β) Το τέταρτο εδάφιο του άρθρου 16 αντικαθίσταται ως 
εξής: 

Στο ένταλμα πληρωμής αναγράφονται οι προς χρέωση 
λογαριασμοί κατά κωδικό αριθμό σε τελευταία ανάλυση 
(δευτεροβάθμιας ή τριτοβάθμιας) με βάση το σχέδιο λο¬ 
γαριασμών του Ταμείου. 

γ) Το τρίτο και έκτο εδάφιο του άρθρου 22 αντικαθίστα¬ 
νται αντίστοιχα ως εξής: 

Η οικονομική υπηρεσία με την είσπραξη των πιστώσεων 
θα εκδίδει το γραμμάτιο είσπραξης, σύμφωνα με τα ορι¬ 
ζόμενα στο άρθρο 15 και θα ενημερώνει το τμήμα οικονο¬ 
μικής διαχείρισης. 

Για την εκταμίευση των ποσών στους δικαιούχους το λο¬ 
γιστήριο, μετά τον έλεγχο των δικαιολογητικών, θα εκδίδει 
ένταλμα πληρωμής, με την έκδοση αντίστοιχης επιταγής, 
σύμφωνα με το άρθρο 16 του παρόντος κανονισμού, μετά 
οπό εντολή του τμή ματος οικονομικής διαχείρισης επενδυ¬ 
τικών προγραμμάτων υπογραμμένη από τον Πρόεδρο ή το 
νόμιμο αναπληρωτή του και θα συνοδεύονται, όπου απαι¬ 
τείται, από τις αποφάσεις του Περιφερειακού Συμβουλίου. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 12 Μαρτίου 1998 

ο υπουργοί 

ΑΛΕΞΑΝΔΡΟΣ ΠΑΠΑΔΟΠΟΥΛΟΣ 

-♦- 

Αριθ. 8173/Β.444 (2) 

Δελτίο Τιμών Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τις διατάξεις: 

α) Του άρθρου 28του Ν. 1806/88 «Τροποποίηση της νο¬ 
μοθεσίας γιατα Χρηματιστήρια Αξιών» (ΦΕΚ Α 207) όπως 
τροποποιήθηκε μετηνπαρ.βτου άρθρου 3του Ν. 2396/96 
(ΦΕΚ Α 73) 

β) Τις διατάξεις των άρθρων 53 έως και 60 του 
Ν.2533/97 «Χρηματιστηριακή Αγορά Παραγώγων και άλ¬ 
λες διατάξεις» (ΦΕΚ 228Α) 

γ) Του άρθρου 29Ατου Ν. 1558/85 «Κυβέρνηση και Κυ¬ 
βερνητικά όργανα» (ΦΕΚ 137 Α), το οποίο προστέθηκε με 
το άρθρο 27του Ν. 2081/92 (ΦΕΚ 152 Α). 

2. Την Απόφαση του Υπουργού Εθνικής Οικονομίας με 
αριθμό 5588/Β 269/8.2.95 (ΦΕΚ Β 103/16.2.1995), όπως 
συμπληρώθηκε με την υπ' αριθμ. 40337/Β. 1481 Υπουργι¬ 
κή Απόφαση (ΦΕΚ 1094 Β/4.12.1996). 

3. Την από 9.1.1998 εισήγηση της Επιτροπής Κεφαλαι¬ 
αγοράς (Συνεδρίαση 123η/20.1.1997 του Δ.Σ. της Επι¬ 
τροπής). 

4. Την από 10.12.97 Εισήγηση του Χρηματιστηρίου Α¬ 
ξιών Αθηνών(Συνεδρίαση 27.11.97 του Δ.Σ. του ΧΑΑ) 

5. Το γεγονός ότι από την απόφαση αυτή δεν προκαλεί- 
ται δαπάνη εις βάρος του Κρατικού Προϋπολογισμού, α¬ 
ποφασίζουμε 

1. Ορίζουμε το περιεχόμενο, τη διαδικασία, τον τρόπο 
σύνταξης και δημοσίευσης του δελτίου τιμών του Χρημα¬ 
τιστηρίου Αξιών Αθηνών («Η.Δ.Τ.») για τις εντός κύκλου 
συναλλαγές τοις μετρητοίς ως ακολούθως: 

Α. ΣΤΟΙΧΕΙΑ ΠΟΥ ΚΑΤΑΧΩΡΟΥΝΤΑΙ 

1. Στό Η.Δ.Τ. καταχωρούνται τουλάχιστον τα εξής στοι¬ 
χεία: 

α) Το είδος και ο τίτλος των εισηγμένων στο Χρηματι¬ 
στήριο κινητών αξιών 
β) Ο συνολικός αριθμός των κινητών αξιών 
γ) Η ονομαστική αξία των κινητών αξιών 
δ) Η κατώτερη και η ανώτερη τιμή κινητών αξιών του 
τρέχοντος έτους 

ε) Η μονάδα διαπραγμάτευσης κάθε κινητής αξίας, 
στ) Η μέση σταθμισμένη τιμή ανά ημέρα, η οποία υπο¬ 
λογίζεται ως το πηλίκο της αξίας συναλλαγών προς τα τε¬ 
μάχια συναλλαγών για κάθε συγκεκριμένη μετοχή κατά τη 
διάρκεια της ημέρας. Πακέτα συναλλαγών αξίας άνω των 
200 εκ.δρχ. έκαστο δεν θα λαμβάνονται υπόψη για τον υ¬ 
πολογισμό της μέσης σταθμισμένης τιμής ανά ημέρα. 

ζ) Η τιμή ανοίγματος όπως διαμορφώνεται για κάθε συ¬ 
γκεκριμένη μετοχή με το τέλος της προσυνεδριακής πε¬ 
ριόδου ή η πρώτη τιμή συναλλαγής της μετοχής κατά τη 
διάρκεια της συνεδρίασης. Αν για μία μετοχή δεν διαμορ¬ 
φωθεί τιμή, ούτε κατά τη διάρκεια της προσυνεδριακής 
περιόδου, ούτε κατά τη διάρκεια της συνεδρίασης, δεν 
δημοσιεύεται τιμή ανοίγματος στο Ημερήσιο Δελτίο Τι¬ 
μών του Χρηματιστηρίου. 

2. α) Για τις εισηγμένες στο Χρηματιστήριο μετοχές α¬ 
ναγράφομαι επίσης τα εξής στοιχεία: 

αα) Τα μερίσματα των εταιριών κατά μετοχή των τριών 
τελευταίων ετών 

ββ) Οι ημερομηνίες αποκοπής της τελευταίας μερισμα¬ 
ταπόδειξης και του τελευταίου δικαιώματος. 

γγ) Ο αύξων αριθμός της προσαρτημένης μερισματα¬ 
πόδειξης. 

δδ) Η διακύμανση των τιμών τοις μετρητοίς (κατώτερη- 
ανώτερη-τελευτά ία) των εντός κύκλου συναλλαγών, ό¬ 
πως δίνονται από το Αυτόματο Σύστημα Ηλεκτρονικών 
Συναλλαγών («ΑΣΗΣ»), 

εε) Η τιμή και η ημερομηνία της τελευταίας συναλλαγής 
που πραγματοποιήθηκε πρίν τη συνεδρίαση που ανφέρε- 
ται στο Η.Δ.Τ. 

στ.στ.) Η τιμή και τα τεμάχια της τελευταίας ζήτησης και 
της τελευταίας προσφοράς, όπως δίνομαι από το ΑΣΗΣ. 


Στην περίπτωση που δεν έχει υπάρξει ζήτηση/προσφορά 
για κάποια μετοχή την ημερομηνία στην οποία αναφέρε- 
ται το δελτίο, τότε στη στήλη «τεμάχια τελευταίας ζήτη¬ 
σης/προσφοράς» αναγράφεται η ημερομηνία τελευταίας 
ζήτησης/προσφοράς. 

ζ. ζ.) Ο όγκος των συναλλαγών σε τεμάχια καθώς και η α¬ 
ξία των συναλλαγών, όπως δίνομαι από το ΑΣΗΣ. 

η.η.) Ο αριθμός των πράξεων, όπως δίνεται από το 
ΑΣΗΣ. 

Η τιμή κλεισίματος θεωρείται η τιμή της τελευταίας συ¬ 
ναλλαγής που πραγματοποιήθηκε, ανεξαρτήτως της η¬ 
μερομηνίας της συνεδρίασης κατά την οποία έγινε η συ¬ 
ναλλαγή. Σε περίπτωση που δεν υπάρχει «τιμή τελευταί¬ 
ας συναλλαγής» ισχύει η τιμή «τελευταίας ζήτησης». Σε 
περίπτωση που δεν υπάρχει τιμή «τελευταίας ζήτησης» ι¬ 
σχύει η τιμή «τελευταίας προσφοράς». 

β.) Για τα δικαιώματα των μετοχών αναγράφομαι τα ε¬ 
ξής στοιχεία: 

α.α.) Το είδος και ο τίτλος των εισηγμένων στο Χρηματι¬ 
στήριο δικαιωμάτων. 

β.β.) Η ημερομηνία αποκοπήςτου δικαιώματος και ο αύ¬ 
ξων αριθμός της μερισματαπόδειξης. 

γ.γ.) Η διακύμανση των τιμών τοις μετρητοίς (κατώτε¬ 
ρη- ανώτερη- τελευταία) όπως δίνομαι από το ΑΣΗΣ. 

δ.δ.) Η τιμή και τα τεμάχια της τελευταίας ζήτησης και 
της τελευταίας προσφοράς όπως δίνομαι από το ΑΣΗΣ. 

ε.ε.) Ο όγκος των συναλλαγών σε τεμάχια καθώς και η 
αξία των συναλλαγών, όπως δίνομαι από το ΑΣΗΣ. 

στ.στ.) Ο αριθμός των πράξεων, όπως δίνεται από το 
ΑΣΗΣ. 

γ. Για τις συναλλαγές σε πακέτα μετοχών αναγράφο¬ 
μαι τα εξής στοιχεία: 

α.α.) Το είδος και ο τίτλος των συναλλαχθέμων πακέ¬ 
των μετοχών. 

β.β.) Η τιμή της μετοχής στην οποία έγινε η συναλλαγή, 
καθώς και η τιμή της μετοχής κατά τη στιγμή που έγινε η 
έγκριση του πακέτου. 

γ.γ.) Ο όγκος των συναλλαγών σε τεμάχια καθώς και η 
αξία των συναλλαγών. 

3.α) Για τις εισηγμένες στο Χρηματιστήριο ομολογίες, 
τα εισηγμένα ομόλογα και τα εθνικά δάνεια σε συνάλλαγ¬ 
μα που δεν αποτελούν αμικείμενο διαπραγμάτευσης στο 
Ηλεκτρονικό Σύστημα Διαπραγμάτευσης της Αγοράς Α¬ 
ξιών Σταθερού Εισοδήματος (στο εξής Σύστημα της Α- 
ΑΣΕ) αναγράφομαι επίσης τα εξής στοιχεία: 

α.α.) Η ημερομηνία έκδοσής τους, η διάρκεια τους σε έ¬ 
τη και η ημερομηνία πληρωμής τοκομεριδίων. 

β.β.) Ο αύξων αριθμός του προσαρτημένου τοκομεριδί¬ 
ου και η αξία του τελευταίου αποκοπέμος τοκομεριδίου, 
που μπορεί να είναι και σε συνάλλαγμα. 

γ.γ.) Το επιτόκιο έκδοσης και ο υπολογισμός των δε¬ 
δουλευμένων τόκων σε ημέρες. 

δ.δ.) Η διακύμανση των τιμών τοις μετρητοίς (κατώτε¬ 
ρη- ανώτερη-τελευταία) όπως δίνομαι από το Τμήμα Πα¬ 
ρακολούθησης Συναλλαγών και ο όγκος των συναλλαγών 
σε τεμάχια της προηγούμενης ημέρας. 

ε.ε.) Η τιμή και η ημερομηνία της τελευταίας συναλλα¬ 
γής που πραγματοποιήθηκε πριν τη συνεδρίαση που ανα- 
φέρεται στο Η.Δ.Τ. 

στ.στ.) Η τιμή και η ημερομηνία της τελευταίας εκφώνη¬ 
σης. 

β) Για τις εισηγμένες στο Χρηματιστήριο ομολογίες, τα 
εισηγμένα ομόλογα και τα εθνικά δάνεια σε συνάλλαγμα 

που αποτελούν αντικείμενο διαπραγμάτευσης στο Σύ¬ 
στημα της ΑΑΣΕ αναγράφονται επίσης τα εξής στοιχεία: 

α.α.) Η ημερομηνία λήξης τους, η διάρκειά τους σε έτη 
και η ημερομηνία πληρωμής τοκομεριδίων. 

β.β.) Ο αύξων αριθμός του προσαρτημένου τοκομεριδί¬ 
ου και η αξία του τρέχοντος τοκομεριδίου που μπορεί να 
είναι και σε συνάλλαγμα. 

γ.γ.) Το τρέχον επιτόκιο και η βάση υπολογισμού των δε¬ 
δουλευμένων τόκων σε ημέρες. 

δ.δ.) Η διακύμανση των τιμών τοις μετρητοίς (κατώτε¬ 
ρη- ανώτερη- τελευταία) αποτυπούμενες στη μορφή που 
αποτελούν αντικείμενο διαπραγμάτευσης στο Σύστημα 
της ΑΑΣΕ καθώς και ο όγκος των συναλλαγών ως ποσό ο¬ 
νομαστικής αξίας. 

ε.ε. Η τιμή και η ημερομηνία της τελευταίας συναλλα¬ 
γής που πραγματοποιήθηκε πριν τη συνεδρίαση που ανα- 
φέρεται στο ΗΔΤ. 

στ.στ.) Η τιμή και η ημερομηνία της τελευταίας εντολής 
ζήτησης και σε περίπτωση που αυτές δεν υπάρχουν, η τι¬ 
μή και η ημερομηνία της τελευταίας εντολής προσφοράς. 

4. α) Πα τα ομόλογα βραχυχρόνιας διάρκειας ΕΤΒΑ, 
ΚΤΗΜΑΤΙΚΗΣ, ΕΤΕΒΑ, ΤΡΑΠΕΖΑΣ ΕΠΕΝΔΥΣΕΩΝ, ΕΣΤΕ 
και άλλων (πρώην Υποθηκών) που δεν αποτελούν αντικεί¬ 
μενο διαπραγμάτευσης στο Σύστημα της ΑΑΣΕ αναγρά¬ 
φονται επίσης τα έξης στοιχεία: 

α.α) Το αρχικό και το σημερινό επιτόκιο 
β.β) Ο ετήσιος τόκος 

γ.γ) Η ημερομηνία έκδοσης και η διάρκειά τους σε έτη. 
δ.δ) Η τιμή και η ημερομηνία της τελευταίας συναλλα¬ 
γής που πραγματοποιήθηκε, καθώς και ο όγκος των συ¬ 
ναλλαγών σε τεμάχια της προηγούμενης ημέρας, 
ε.ε) Η τιμή της τελευταίας εκφώνησης, 
β) Για τα ομόλογα βραχυχρόνιας διάρκειας ΕΤΒΑ, ΚΤΗ¬ 
ΜΑΤΙΚΗΣ, ΕΤΕΒΑ, ΤΡΑΠΕΖΑΣ ΕΠΕΝΔΥΣΕΩΝ, ΕΣΤΕ και 
άλλων (πρώην Υποθηκών) που αποτελούν αντικείμενο 
διαπραγμάτευσης σΓο Σύστημα της ΑΑΣΕ αναγράφονται 
επίσης τα εξής στοιχεία: 

α.α) Η ημερομηνία λήξης τους και η διάρκεια τους σε έτη. 
β.β) Το τρέχον επιτόκιο 
γ.γ) Ο ετήσιος τόκος 

5. α) Γιατα ομολογιακά δάνεια ιδιωτικών επιχειρήσεων 
και διεθνών οργανισμών που δεν αποτελούν αντικείμενο 
διαπραγμάτευσης σΓο Σύστημα της ΑΑΣΕ αναγράφονται 
επίσης τα εξής στοιχεία: 

α.α) Η τιμή και το επιτόκιο έκδοσης 
β.β) Η ημερομηνία έκδοσης και η διάρκειά τους σε έτη 
γ.γ) Ο αύξων αριθμός και το είδος του προσαρτημένου 
τοκομεριδίου 

δ.δ) Αν είναι μετατρέψιμο σε μετοχές και με τι προϋπο¬ 
θέσεις. 

ε.ε) Η διακύμανση των τιμών τοις μετρητοίς (κατώτερη - 
ανώτερη-τελευταία), όπως δίνονται από το Τμήμα Παρα¬ 
κολούθησης Συναλλαγών και ο όγκος των συναλλαγών 
σε τεμάχια της προηγούμενης ημέρας. 

στ.στ) Η τιμή και η ημερομηνία της τελευταίας συναλ¬ 
λαγής που πραγματοποιήθηκε πριν από τη συνεδρίαση 
που αναφέρεται στο Η.Δ.Τ. 

ζ.ζ.) Η τιμή και η ημερομηνία της τελευταίας εκφώνη¬ 
σης. 

β) Γ ιατα ομολογιακά δάνεια ιδιωτικών επιχειρήσεων και 
διεθνών οργανισμών που αποτελούν αντικείμενο δια¬ 
πραγμάτευσης στο Σύστημα της ΑΑΣΕ αναγράφονται ε¬ 
πίσης τα εξής στοιχεία: 


α.α.) Η ημερομηνία λήξης τους και η διάρκειά τους σε έ¬ 
τη 

β.β.) Η τιμή έκδοσης και το τρέχον επιτόκιο 
γ.γ.) Ο αύξων αριθμός και το είδος του προσαρτημένου 
τοκομεριδίου 

δ.δ.) Αν είναι μετατρέψιμο σε μετοχές και με τι προϋπο¬ 
θέσεις 

ε.ε.) Η διακύμανση των τιμών τοις μετρητοίς (κατώτερη- 
ανώτερη-τελευταία) αποτυπούμενες στη μορφή που δια¬ 
πραγματεύονται στο Σύστημα της ΑΑΣΕ καθώς και ο ό¬ 
γκος των συναλλαγών ως ποσό ονομαστικής αξίας. 

στ.στ.) Η τιμή και η ημερομηνία της τελευταίας συναλ¬ 
λαγής που πραγματοποιήθηκε πριν τη συνεδρίαση που α- 
ναφέρεται στο ΗΔΤ 

ζ.ζ.) Η τιμή και η ημερομηνία της τελευταίας εντολής ζή¬ 
τησης και σε περίπτωση που αυτές δεν υπάρχουν, η τιμή 
και η ημερομηνία της τελευταίας εντολής προσφοράς. 

6. α) Για τα έντοκα γραμμάτια του δημοσίου που δεν α¬ 
ποτελούν αντικείμενο διαπραγμάτευσης στο Σύστημα 
της ΑΑΣΕ αναγράφονται επίσης τα εξής στοιχεία: 

αα) Η διάρκεια και το επιτόκιό τους 
ββ) Η ημερομηνία έκδοσης και η τιμή πώλησης στην έκ¬ 
δοση 

γγ) Η τιμή και η ημερομηνία της τελευταίας συναλλαγής 
που πραγματοποιήθηκε, καθώς και ο όγκος των συναλ¬ 
λαγών σε τεμάχια της προηγούμενης ημέρας, 
δδ) Η τιμή της τελευταίας εκφώνησης, 
β) Για τα έντοκα γραμμάτια του δημοσίου που αποτε¬ 
λούν αντικείμενο διαπραγμάτευσης στο Σύστημα της Α¬ 
ΑΣΕ αναγράφονται επίσης τα εξής στοιχεία: 
αα) Η διάρκεια και το επιτόκιό τους 
ββ) Η τιμή πώλησης στην έκδοση και η ημερομηνία λή- 
ξηςτους. 

γγ) Η τιμή και η ημερομηνία της τελευταίας συναλλαγής 
που πραγματοποιήθηκε, καθώς και ο όγκος των συναλ¬ 
λαγών ως ποσό ονομαστικής αξίας 
δδ) Η τιμή της τελευταίας εντολής ζήτησης και σε περί¬ 
πτωση που αυτή δεν υπάρχει η τιμή της τελευταίας εντο¬ 
λής προσφοράς. 

7. Ειδικά για τις κινητές αξίες σταθερού εισοδήματος 
που είναι εισηγμένες σε διαπραγμάτευση στην Αγορά Α¬ 
ξιών Σταθερού Εισοδήματος («Α.Α.Σ.Ε.») ισχύουν τα ε- 

ξής: 

α) Ως τιμή κλεισίματος της Α.Α.Σ.Ε. για κάθε κινητή αξία 
θα είναι ο σταθμισμένος (με βάση τον όγκο συναλλαγών) 
μέσος όρος των τιμών των πράξεων που διενεργήθηκαν 
κατά την τελευταία μισή ώρα της συνεδρίασης της αγο¬ 
ράς. Σε περίπτωση που κατά την περίοδο αυτή δεν διε¬ 
νεργή θηκαν συναλλαγές επί ορισμένων κινητών αξιών, η 
τιμή κλεισίματος για αυτές τις κινητές αξίες θα είναι ο 
σταθμισμένος (με βάση τον όγκο συναλλαγών) μέσος ό¬ 
ρος των τιμών των πράξεων που διενεργήθηκαν καθ' όλη 
τη διάρκεια της συνεδρίασης. Σε περίπτωση που καθ’ όλη 
τη διάρκεια της συνεδρίασης δεν διενεργήθηκαν πράξεις 
επί ορισμένων κινητών αξιών, η τιμή κλεισίματος για αυ¬ 
τές τις κινητές αξίες θα είναι η ίδια με την τιμή κλεισίματος 
των αξιών αυτών στην αμέσως προηγούμενη συνεδρίαση 
της αγοράς. Σε περίπτωση που δεν υπάρχει καμία τιμή 
πράξης ως τιμή κλεισίματος θεωρείται η τιμή της τελευ¬ 
ταίας εντολής ζήτησης. Σε περίπτωση που δεν υπάρχει ε¬ 
ντολή ζήτησης ισχύει η τιμή της τελευταίας εντολής προ¬ 
σφοράς. 

β) Ως εκάστοτε τιμή διαπραγμάτευσης των κινητών α- 

ξιών που είναι εισηγμένες προς διαπραγμάτευση στην 
Α.Α.Σ.Ε. θα λαμβάνεται: 

αα) για τα έντοκα γραμμάτια και τα γραμμάρια ζθγο 
οουροη η απόδοσή τους αποτυπούμενη ως ποσοστό επί 
τοις εκατό. 

ββ) για κάθε άλλη κινητή αξία η καθαρή τιμή τους (δη- 
λαδή η τιμή στην οποία δεν συμπεριλαμβάνεται το ποσό 
των δεδουλευμένων τόκων) αποτυπούμενη ως ποσοστό 
επί τοις εκατό επί της ονομαστικής τους αξίας. 

γ) Για τον εκάστοτε υπολογισμό της απόδοσης και των 
δεδουλευμένων τόκων, ανά περίπτωση, κινητών αξιών ει¬ 
σηγμένων στην Α.Α.Σ.Ε. ο συντελεστής χρόνου θα λαμ- 
βάνεται υπόψη όπως ορίζεται απο τον εκδότη των αντί- 
στοίχων αξιών και σε κάθε περίπτωση που δεν υπάρχει 
σχετικός προσδιορισμός ως εξής; 

αα) για τα ομόλογα κυμαινόμενου επιτοκίου, τα έντοκα 
γραμμάτια και τα γραμμάτια ζθιό οουροη, θα λάμβάνεται 
υπόψη ο πραγματικός αριθμός των ημερών που περιέχο- 
νται στην αντίστοιχη περίοδο. Ειδικά για την περίοδο του 
έτους ο αριθμός των ημερών ορίζεται σε 365. 

ββ) Γ ια κάθε άλλη κινητή αξία, θα λαμβάνεται υπόψη ο 
πραγματικός αριθμός των ημερών που περιέχεται στην α¬ 
ντίστοιχη περίοδο αλλά μόνο μέχρι την συμπλήρωση 30 η¬ 
μερών ανά μήνα. Ειδικά για την περίοδο του έτους ο α¬ 
ριθμός των ημερών ορίζεται σε 360 ημέρες. 

Β. ΔΙΑΔΙΚΑΣΙΑ ΚΑΤΑΧΩΡΗΣΗΣ 

Μετά τον έλεγχο εγκυρότητας και νομιμότητας των 
χρηματιστηριακών συναλλαγών από τις αρμόδιες υπηρε¬ 
σίες και τα ελέγχοντα όργανα του Χρηματιστηρίου, η αρ¬ 
μόδια Υπηρεσία του Χρηματιστηρίου καταρτίζει το Η.Δ.Τ, 
λαμβάνοντας υπόψη: 

1) Τα στοιχεία του ΑΣΗΣ για τις μετοχές και τα δικαιώ- 
ματάτους, 2) τα στοιχεία της Επιτροπής Συναλλαγών για 
τα υπόλοιπα χρεώγραφα, 3) όποιους άλλους κανονι¬ 
σμούς οι οποίοι καθορίζονται με απόφαση του Δ.Σ. του 
Χρηματιστηρίου. 

Η εξακρίβωση των ορθών τιμών θα γίνεται με βάση τα 
παραπάνω στοιχεία. 

Οι τιμές που καθορίζονται με τους παραπάνω τρόπους 
αναγράφονται στο δελτίο, αφού υπογράφει από τον προϊ¬ 
στάμενο της Διεύθυνσης Πιστωτικών και Δημοσιονομικών 
Υποθέσεων, Τμήμα Χρη ματιστηρίων Αξιών του Υπουργεί¬ 
ου Εθνικής Οικονομίας ή τον νόμιμο αναπληρωτή του και 
από δύο χρηματιστές ή χρηματιστηριακούς εκπροσώ¬ 
πους εκ περιτροπής και για το συγκεκριμένο χρονικό διά¬ 
στημα, που ορίζονται από το Διοικητικό Συμβούλιο του 
Χρηματιστηρίου, αποτελεί το πρωτότυπο του δελτίου και 
φυλάσσεται στο αρχείο της Διεύθυνσης. Με την επιμέλεια 
του Διοικητικού Συμβουλίου του Χρηματιστηρίου εκδίδο- 
νται τα αντίγραφα τα οποία κυκλοφορούν στο κοινό και ε¬ 
κτίθενται σε ειδικούς πίνακες μέσα στην αίθουσα και έξω 
από την αίθουσα του Χρηματιστηρίου Αξιών. 

Διαφωνίες που προκύπτουν μεταξύ των υπευθύνων για 
τη σύνταξη του Η.Δ.Τ. ως προς την ακρίβεια των αναγρα¬ 
φόμενων στοιχείων παραπέμπονται αμέσως και επιλύο¬ 
νται οριστικά από τον Προϊστάμενο της Διεύθυνσης Πι¬ 
στωτικών και Δημοσιονομικών Υποθέσεων, Τμήμα Χρη¬ 
ματιστηρίου Αξιών του ΥΠΕΘΟ ή τον νόμιμο αναπληρωτή 
του. Οι χρηματιστές και οι χρηματιστηριακοί εκπρόσωποι 
υποχρεούνται, εφόσον τους ζητηθεί από τον Προϊστάμε¬ 
νο της Διεύθυνσης Πιστωτικών και Δημοσιονομικών Υπο¬ 
θέσεων, Τμήμα Χρηματιστηρίων Αξιών του ΥΠΕΘΟ ή τον 
νόμιμο αναπληρωτή του, να επιδείξουν τα στελέχη των 


σημειωματάριων και βιβλιαρίων τους, εφόσον αυτό κρίνε- 
ται αναγκαίο για την επίλυση διαφωνίας. 

Γ. ΤΟ Η.Δ.Τ. ΕΧΕΙ ΤΑ ΕΞΗΣ ΤΜΗΜΑΤΑ: 

1} Το τμήμα συναλλαγών μετοχών των ωρών συνεδρία¬ 
σης του Χρηματιστηρίου, κύριας και παράλληλης αγοράς. 

2) Το τμήμα διαπραγμάτευσης δικαιωμάτων μετοχών. 

3) Το τμήμα συναλλαγών σε πακέτα μετοχών. 

4) Το τμήμα συναλλαγών αξιών σταθερού εισοδήματος 
που αποτελούν αντικείμενο διαπραγμάτευσης στο Σύ¬ 
στημα της ΑΑΣΕ 

5) Το τμήμα συναλλαγών αξιών σταθερού εισοδήματος 
που δεν αποτελούν αντικείμενο διαπραγμάτευσης στο 
Σύστημα της ΑΑΣΕ. 

6) Το τμή ματωνεκτόςκύκλου συναλλαγών ή/και το τμή - 
μα προθεσμιακών συναλλαγών, σε περίπτωση που θεσπι- 
σθούν τέτοια είδη συναλλαγών. 

7) Το τμήμα ανακοινώσεων 

8) Το τμήμα πινάκων στατιστικών στοιχείων 

9) Το τμήμα διαγραμμάτων 

10) Το τμήμα χρυσών νομισμάτων-χρυσού-αργύρσυ 

Δ. Η διάταξη και μορφή των τμημάτωντου Η.Δ.Τ. καιτων 
υποδιαιρέσεώντους και οι συντμήσεις των κταχωρήσεων 
ορίζονται με απόφαση του Διοικητικού Συμβουλίου του 
Χρηματιστηρίου. 

II. Οι αποφάσεις του Υπουργού Εθνικής Οικονομίας με 
αριθμό 5588/Β.269/8.2.95 (Β103) και 40337/Β.1481/ 
28.11.96 (Β. 1094) καταργούνται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 1998 

Ο ΥΠΟΥΡΓΟ* 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 1027307/641/ΓΔ (3) 

Καθορισμός λεπτομερειών για τη σύνταξη των εκθέσεων 
(παρ. 1 άρθρου 8 και παρ. 4 άρθρου 10 του Ν. 
2362/1995 ΦΕΚ 247Α) των Γ ενικών Διευθυντών Φορο¬ 
λογίας, Φορολογικών Ελέγχων και Τελωνείων και Ειδι¬ 
κών Φόρων Κατανάλωσης, που συνυποβάλλονται με 
τον κρατικό προϋπολογισμό στη Βουλή των Ελλήνων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του δευτέρου εδαφίου της παρ. 1 του άρθρου 8 και 
της παρ. 4 του άρθρου 10 του Ν. 2362/1995 «περί Δημο¬ 
σίων Λογιστικού, Ελέγχου των δαπανώντου Κράτους και 
άλλες διατάξεις» {Α' 247). 

β) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27του Ν. 2081/1992 (Α'154) καιτροποποιήθηκε με 
το άρθρο 1 παρ. 2α του Ν. 2469/1997 (Α' 38). 

2. Την ανάγκη καθορισμού των λεπτομερειών για τη σύ¬ 
νταξη των εκ θέσεων των Γεν. Δ/ντών Φορολογίας, Φορ Ε¬ 
λέγχων και Τελωνείων και Ειδ. Φόρων Κατανάλωσης του 
Υπουργείου Οικονομικών που συνοδεύουν τον κρατικό 
προϋπολογισμό κατά την κατάθεσή του στη Βουλή των 
Ελλήνων. 

3. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη αε βάρος του κρατικού προ¬ 
ϋπολογισμού, αποφασίζουμε: 

1. Καθορίζουμε όπως, η σύνταξη της έκθεσης της παρ. 

1 του άρθρου 8 και παρ. 4 του άρθρου 10 του Ν. 
2362/1995, των Γενικών Διευθυντών Φορολογίας, Φορο¬ 
λογικών Ελέγχων και Τελωνείων και Ειδικών Φόρων Κατα¬ 
νάλωσης, γίνεται ως εξής: 

I. Θέματα της Γενικής Διεύθυνσης Φορολογίας και Γενι¬ 
κής Δ/νσης Φορολογικής Ελέγχων. 

α. Η ανωτέρω έκθεση συντάσσεται μέχρι το τέλος Ο¬ 
κτωβρίου κάθε έτους και περιλαμβάνει όλα τα πρόσφορα 
στοιχεία σχετικά με την πορεία των εσόδων, τις δραστη¬ 
ριότητες των αρμόδιων υπηρεσιών καθώς και τα αποτε¬ 
λέσματα του ελέγχου για την περιστολή της φοροδιαφυ¬ 
γής κατά το χρόνο που πέρασε (το έτος πριν την κατάθε¬ 
ση του προϋπολογισμού). 

β. Επιπρόσθετα η ανωτέρω έκθεση θα περιλαμβάνει και 
στατιστικά στοιχεία για την πορεία των εσόδων, καθώς 
και στοιχεία σχετικά με την επιβολή προστίμων για παρα¬ 
βάσεις φορολογικής νομοθεσίας και πίνακες παραβατών. 

Ειδικότερα η ανωτέρω έκθεση θα διαρθρώνεται σε ενό¬ 
τητες (τμήματα), και θα περιλαμβάνει παράρτημα με πί¬ 
νακες και καταστάσεις, ως ακολούθως: 

1. Οι εξελίξεις στα κρατικά έσοδα της προηγούμενης 
τριετίας θα παρουσιάζονται σε ξεχω ριστή ενότητα, με πα¬ 
ράθεση των αριθμητικών μεγεθών κατά βασικές κατηγο¬ 
ρίες, των βεβαιωθένιων, των εισπραχθέντων των διαγρα- 
φέντων και των μεταφερομένων για είσπραξη στο επόμε¬ 
νο οικονομικό έτος εσόδων. 

2. Σε ξεχωριστή ενότητα παρουσιάζεται η λειτουργική 
διάρθρωση των φορολογικών υπηρεσιών και του ελεγκτι¬ 
κού μηχανισμού καθώς και τα αποτελέσματα του ελεγκτι¬ 
κού έργου που προκύπτει από τη δραστηριότητα που α¬ 
ναπτύχθηκε κατά το προηγούμενο έτος, με βάση τις σχε¬ 
τικές οδηγίες και εντολές της Διοίκησης. 

3. Επίσης σε ξεχωριστή ενότητα θα παρουσιάζεται το 
νομοθετικό έργο των φορολογικών υπηρεσιών και το πε¬ 
ριεχόμενο των νέων ρυθμίσεων. 

4. Εξάλλου στα παραρτήματα της έκθεσης θα παρου¬ 
σιάζονται πίνακες με συγκριτικό περιεχόμενο σχετικά με 
την πορεία των εσόδων κατά την προηγούμενη τριετία κα¬ 
θώς και αναλυτικοί πίνακες για το βεβαιωτικό και εισπρα¬ 
κτικό έργο των Δημοσίων Οικονομικών Υπηρεσιών (ΔΟΥ) 
κατά την ίδια τοιετία, ενώ θα επισυνάπτονται και σχετικές 
καταστάσεις οι οποίες θα περιλαμβάνουν: 

α) επιχειρήσεις που διέπραξαν φορολογικές παραβά¬ 
σεις σχετικές με έκδοση εικονικών και πλαστών φορολο¬ 
γικών στοιχείων, 

β) επιχειρήσεις που διέπραξαν φορολογικές παραβά¬ 
σεις και φοροδιαφυγή μεγάλης έκτασης που διαπιστώθη¬ 
καν από τακτικούς και προσωρινούς ελέγχους, μετά τους 
οποίους οι οικείες καταλογιατικές πράξεις εξδόθηκαν ε¬ 
ντός του προηγούμενου της κατάθεσης του προϋπολογι¬ 
σμού έτους, 

γ) επιχειρήσεις των οποίων ανεστάλη η λειτουργία των 
καταστημάτων τους, καθώς και επιχειρήσεις, κατά των ο¬ 
ποίων λήφθηκαν μέτρα διασφάλισης των συμφερόντων 
του δημοσίου, σύμφωνα με τις διατάξεις του άρθρου 92 
του Ν. 2238/94 και του άρθρου 14 του Ν. 2523/97, κατάτο 
προηγούμενο της κατάθεσης του προϋπολογισμού έ¬ 
τους. 

II. Θέματα της Γενικής Διεύθυνσης Τελωνείων και ΕΦΚ. 

α. Η έκθεση αυτή συντάσσεται μέχρι το τέλος Οκτω¬ 
βρίου κάθε έτους και περιλαμβάνει όλα τα πρόσφορα 
στοιχεία σχετικά με τις δραστηριότητες της Τελωνειακός 


Υπηρεσίας, τα αποτελέσματα των ελέγχων για την περι¬ 
στολή του λαθρεμπορίου, καθώς και την πορεία των εσό¬ 
δων, των εισπραχθέντων από την Τελωνειακή Υπηρεσία 
κατά το χρόνο που πέρασε (το έτος της κατάθεσης του 
προϋπολογισμού). 

β. Η παραπάνω έκθεση, θα περιλαμβάνει και στατιστικά 
στοιχεία για την πορεία των εσόδων, καθώς και στοιχεία 
σχετικά με την επιβολή προστίμων για παραβάσεις της 
Τελωνειακής Νομοθεσίας και πίνακες παραβατών. 

Ειδικώτερα η έκθεση θα διαρθρώνεται σε ενότητες και 
θα περιλαμβάνει παράρτημα με πίνακες και καταστάσεις 
ως ακολούθως: 

1. Παρουσιάζεται η λειτουργική διάρθρωση της Τελω- 
νειακής Υπηρεσίας και των ελεγκτικών μηχανισμών κα- 
θώς και τα αποτελέσματα του ελεγκτικού έργου που προ¬ 
κύπτει από τις δραστηριότητες που αναπτύχθηκαν κατά 
το προηγούμενο έτος, με βάση και τις σχετικές οδηγίες 
και εντολές της Διοίκησης. 

II. Παρουσιάζεται το νομοθετικό έργο της Τελωνειακής 
Υπηρεσίας και το περιεχόμενο των νέων Νομοθετικών 
ρυθμίσεων. 

III. Παρουσιάζονται οι εξελίξεις στις εισπράξεις όλων 
των τελωνειακών αρχών την προηγούμενη τριετία με πα¬ 
ράθεση των αριθμητικών μεγεθών κατά βασικές κατηγο¬ 
ρίες (υπέρΔημοσίου Ε.Ε., τρίτων, κατά μήνα κλπ),τωνβε- 
βαιωθέντων, των εισπραχθέντων, των μεταφερομένων 
για είσπραξη στο επόμενο έτος και των διαγραφέντων ε¬ 
σόδων. 

Παραρτήματα έκθεσης: 

-- Παρουσιάζονται πίνακες με συγκριτικό περιεχόμενο 
σχετικά με την πορεία των εσόδων κατά την πρηγούμενη 
τριετία (περιλαμβανόμενου του έτους συμπλήρωσης της 
έκθεσης), αναλυτικοί πίνακες με το βεβαιωτικό και ει¬ 
σπρακτικό έργο των Τελωνειακών αρχών. 

- Καταστάσεις που θα παρουσιάζονται επιχειρήσεις ή 
άτομα που διέπραξαν τελωνειακός παραβάσεις και δα¬ 
σμοφοροδιαφυγή μεγάλης κλίμακας, που διαπιστώθηκαν 
από τακτικούς ή έκτακτους ελέγχους και για τις οποίες έ¬ 
χει υποβληθεί πορισματική αναφορά στον αρμόδιο 
Εισαγγελέα ή έχει εκδοθεί και επιδοθεί καταλογιστική 
πράξη. 

2. Η απόφαση αστή να δημοσιευθεί στην Εφημερίδα 
της Κυβερνήσεως. 

Αθήνα. 10 Φεβρουάριου 1998 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 

-♦- 

Αρίθ. 1031612/1579/408/Α0014 (4) 

Παράταση Προθεσμιών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τη διάταξη της παραγράφου 5 του αρ. 22 του Ν. 
2020/1992 (ΦΕΚ34Α). 

2. Τις παρακάτω διατάξεις του Ν. 1642/86 όπως ισχύ¬ 
ουν: 

α) της παραγράφου 9 του άρθρου 31. 

β) της παραγράφου 3 του άρθρου 58. 

γ) της παραγράφου 5 του άρθρου 58α. 

3. Τις διατάξεις του Ν. 2238/1994 (ΦΕΚ 151 Α). 

4. Τις δυσχέρειες που δημιουργούνται στους ψορολο- 

γού μένους της ΔΟΥ Α' Η ρακλείου για την εκπλήρωση των 
φορολογικών τους υποχρεώσεων κατά τις ημερομηνίες 
18.2.98 έως 24.2.98 λόγω μεταστέγασηςτης ΔΟΥ. 

5. Την κοινή απόφαση του Πρωθυπουργού και του 
Υπουργού Οικονομικών 1107147/1239/0006Α/4.10.96 
(ΦΕΚ922 Β). 

6. Τη διαπίστωση ότι από την παρούσα απόφαση δεν 
προκαλείται δαπάνη στον Κρατικό Προϋπολογισμό, απο¬ 
φασίζουμε: 

1. Παρατείνουμε μέχρι 25.2.98 τις προθεσμίες υποβο¬ 
λής δηλώσεων και καταβολής φόρων, εισφορών και τε¬ 
λών χαρ/μου στη ΔΟΥ Α' Ηρακλείου που κανονικά λήγουν 
τις ημερομηνίες από 18.2.98 έως και 24.3.98. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 5 Μαρτίου 1998 
ο υφυι ιουηγογ 

Γ. ΔΡΥΣ 
-*- 

Αριθ. 1031776/768/0006Α (5) 

Ορισμός μελών Επιτροπής Προεκτίμησης Απαλ- 
λοτριουμένων Ακινήτων Νομού Φλώρινας. 

Ο ΓΕΝ. Δ./ΝΤΗΣ ΔΗΜΟΣΙΑΣ ΠΕΡΙΟΥΣΙΑΣ 
ΚΑΙ ΕΘΝΙΚΩΝ ΚΛΗΡΟΔΟΤΗΜΑΤΩΝ 

Έχοντας υπόψη: 

1. Τις διατάξεις: 

α) Των άρθρων 89, 104 και 153 του Π.Δ. 284/88 
«Οργανισμός του Υπουργείου Οικονομικών» (ΦΕΚ128Α), 
όπως τροποποιήθηκε και ισχύει, του ΠΔ 551/88 «Οργανι¬ 
σμός Νομαρχιών - Οργάνωση Οικονομικών Υπηρεσιών» 
(ΦΕΚ 259 Α'). 

β) Του Ν. 2218/1994 (ΦΕΚ90/Α'), όπως τροποποιήθηκε 
και ισχύει, με τις οποίες συστήθηκαν οι Νομαρχιακές 
Αυτοδιοικήσεις και καταργήθηκαν ορισμένες δημόσιες 
πολιτικές υπηρεσίες που συγκροτούσαν τη Νομαρχία ε- 
νών οι λοιπές υπηρεσίες (στις οποίες περιλαμβάνονται 
και οι Υπηρεσίες του Υπουργείου Οικονομικών) υπήχθη- 
σαν στην Περιφερειακή Διοίκηση του Νομού ή Νομαρχίας 
που συστήθηκαν με τις διατάξεις αυτές. 

γ) Του Ν. 2503/97 (ΦΕΚ 107/Α ), με τις οποίες έγινε η ορ¬ 
γάνωση της Περιφέρειας ως ενιαίας αποκεντρωμένης μο¬ 
νάδας διοίκησης του Κράτους (με υπηρεσίες της στην έ¬ 
δρα της Περιφέρειας και στους Νομούς κατά τόπον αρ¬ 
μοδιότητα την Περιφέρεια και το Νομό, αντίστοιχα), 
καταργουμένων των Περιφερειακών Διοικήσεων των 
Νομών και Νομαρχιών. 

δ) Τουαρθρ. 5 του Ν. 2386/96 (ΦΕΚ 43Α), με τις οποίες 
ρυθμίστηκαν ορισμένα θέματα συγκρότησης των συλλο¬ 
γικών οργάνων του Υπουργείου Οικονομικών που εδρεύ¬ 
ουν στις Νομαρχίες, στη σύνθεση των οποίων προβλέπε- 
ται η συμμετοχή εκπροσώπων ορισμένων Υπηρεσιών της 
τέως Νομαρχίας, που υπήχθησαν στη Νομαρχιακή Αυτο¬ 
διοίκηση. 

ε) Τηςπαρ. 4του άρθρου 26του Ν. 2579/98 (ΦΕΚ31/Α) 
σύμφωνα με τις οποίες στις περιπτώσεις που προβλέπε- 
ται η συμμετοχή σε συλλογικά όργανα του Υπουργείου 
Οικονομικών ως εκ της θέσεώς του, υπαλλήλου Υπηρε¬ 


σίας που έχει καταργηθεί ή αλλάξει μορφή, ορίζεται στη 
θέση αυτού, με απόφαση του Υπουργού Οικονομικών, υ¬ 
πάλληλος άλλη Υπηρεσίας του ίδιου ή άλλου φορέα. 

-Τηναριθμ. 1078204/927/0006Λ'6.8.92 ΦΕΚ 517/Β' Κοι¬ 
νή Απόφαση των Υπουργών Προεδρίας της Κυβέρνησης 
και Οικονομικών με την οποία διατηρήθηκε η Επιτροπή 
του άρθρου 104 του Π.Δ. 284/88. 

Το 91/26.2.98 έγγραφο της Κτηματικής Υπηρεσίας 
Φλώρινας. 

-Την αριθμ. 1087903/1481/8 / 0006/28.8.97 (ΠΟΛ. 1233) 
απόφαση του Υπουργού Οικονομικών (ΦΕΚ 779 Β) «Με¬ 
ταβίβαση αρμοδιοτήτων του Υπουργού Οικονομικών 
στους προϊσταμένους των Περιφερειακών Υπηρεσιών 
του Υπουργείου Οικονομικών, πλην Γ.Λ.Κ. και Γ.Χ.Κ.». 

- Την αριθ. 68/6.4.95 απόφαση του Νομαρχιακού 
Συμβουλίου Φλώρινας με την οποία ορίζεται ο οργανι¬ 
σμός οργάνωσης και λειτουργίας των Υπηρεσιών της Νο¬ 
μαρχιακής Αυτοδιοίκησης Φλώρινας (ΦΕΚ Β' 437), απο¬ 
φασίζουμε: 

1. Ορίζουμε μέλη της Επιτροπής Προεκτίμησης Απαλ- 
λοτριουμενών ακινήτων Νομ. Φλώρινας τους εξής: 

α) Τον εκάατοτε Προϊστάμενο της Κτηματικής Υπηρε¬ 
σίας Φλώρινας ως Πρόεδρο, με αναπληρωτή το νόμιμο α¬ 
ναπληρωτή του. 

β) Τον Αντώνιο Δουκέτη Προϊστάμενο του ΤμήματοςΤε- 
χνικής Υπηρεσίας Δήμων και Κοινοτήτων της Δ/νσης Τ οπι- 
κής Αυτοδιοίκησης και Διοίκησης της Περιφέρειας 
Δυτικής Μακεδονίας που έχει τοπική αρμοδιότητα και έ¬ 
δρα στο Νομό Φλώρινας, ως μέλος (μηχανικό του 
Δημοσίου) με αναπληρώτριάτου την Αγγελική Λιάτοα μη¬ 
χανικό της Κτηματικής Υπηρεσίας Φλώρινας. 

γ) Τον εμπειρογνώμονα που ορίζεται από τον Προϊστά¬ 
μενο Πρωτοδικών Φλώρινας για τον προσδιορισμό της 
προσωρινής τιμής αποζημίωσης, ως μέλος. 

Σε περίπτωση απαλλοτρίωσης αγροτικών ακινήτων ή 
δασικών εκτάσεων ή ακινήτων, στα οποία περιλαμβάνο¬ 
νται και μηχανολογικές εγκαταστάσεις, στην Επιτροπή 
μετέχει, αντίστοιχα κατά περίπτωση και: 

α) Ο Προϊστάμενος της Δ/νσης Γεωργίας της Νομαρ¬ 
χιακής Αυτοδιοίκησης Φλώρινας αντί του Προϊσταμένου 
της Δ/νσης Γεωργίας της Νομαρχίας Φλώρινας που κα- 
ταργήθηκε ή 

β) Ο αρμόδιος ανάλογα με την τοποθεσία του ακινήτου 
που απαλλοτριώνεται Προϊστάμενος της Δ/νσης Δασών ή 
Δασαρχείου της Περιφέρειας Δυτικής Μακεδονίας κατά 
περίπτωση που έχει τοπική αρμοδιότητα και έδρα στο 
Νομό Φλώρινας (άρθρο 7 παρ. 2 του Ν. 2503/97) ή 

γ) Ο Προϊστάμενος του Τμήματος Πολεοδομίας της 
Δ/νσης Τεχνικών Υπηρεσιών της Νομαρχιακής Αστοδιοί- 
κησης Φλώρινας αντί του αρμόδιου Προϊσταμένου του 
Μηχανολογικού Τμήματος των Περιφερειακών Υπηρε¬ 
σιών του Υπουργείου Περιβάλλοντος, Χωροταξίας και 
Δημοσίων Έργων που και αργήθηκε. 

^ Η θητεία της Επιτροπής είναι διετής. 

Η απόφαση αυτή να δημοσιευτεί στη Εφημερίδα της 
Κυβερνήσεως. 

Αθήνα, 6 Μαρτίου 1998 

Ο Γενικός Διευθυντής 
ΠΑΝ. ΠΙΛΑΤΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 5225 761 ΘΕΣΣΑΛΟΝΙΚΗ 

5230 841 Βασ. Όλγας 188 τ 1ος όρ. - Τ.Κ. 546 55 (031) 423 


Πληροφορίες δημοσιευμάτων λοιπών Φ.Ε.Κ. 5225 713 ΠΕΙΡΑΙΑΣ 

5249 547 Νικήτα 6-8 Τ.Κ 185 31 

Πώληση Φ.Ε.Κ. 5239 762 ΠΑΤΡΑ 

Φωτοαντίγραφα παλαιών Φ.Ε.Κ. 5248 141 Κορίνθου 327 Τ.Κ. 262 23 

Βιβλιοθήκη παλαιών Φ.Ε.Κ. 5248 188 ΙΩΑΝΝΙΝΑ 

Οδηγίες για δημοσιεύματα Α.Ε. - Ε.Π.Ε. 5248 785 Διοικητήριο Τ.Κ. 454 44 

Εγγραφή Συνδρομητών Φ.Ε.Κ, και ΚΟΜΟΤΗΝΗ 

αποστολή Φ.Ε.Κ. 5248 320 Δημοκρατίας 1 Τ.Κ. 691 00 


(031) 423 956 
4136 402 
4171 307 
(061) 271 249 
224 531 

(0651) 21 901 
(0531) 22 637 
26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 200 δρχ. 

-ΙΣΕΩΣ * Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Α' (Νόμοι, Π.Δ.. Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα ( Πίνακες επιτυχόντων διαγωνισμών κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


Κ.Α.Ε. εσόδου υπεί 
ΤΑΠΕΤ3512 



* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με το ταχυδρομικά τέλη κα: μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί υε τα ποοό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





















